 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**04.05.2017**

Ca urmare a solicitării de emitere a acordului de mediu depusă de S.C TERAPLAST S.A., cu sediul în municipiul Bistrița, localitatea componentă Sărata, DN 15A, km. 45+500, județul Bistrița-Năsăud, înregistrată la Agenţia pentru Protecţia Mediului Bistriţa-Năsăud cu nr. 9.514/17.08.2017, ultima completare cu nr. 9.898/28.08.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *30.08.2017*, că proiectul: *"Schimbare destinație spațiu din DEPOZIT MATERII PRIME în SECȚIE DE PRODUCȚIE GRANULE RECICLATE",* amplasat în *municipiul Bistrița, localitatea componentă Sărata, DN 15A, km. 45+500, jud. Bistriţa-Năsăud,* se supune evaluării impactului asupra mediului şi nu se supune evaluării adecvate.

Justificarea prezentei decizii:

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*Amplasamentul propus pentru realizarea proiectului este în incinta platformei industriale TERAPLAST, unde activitatea desfășurată este reglementată prin autorizația de mediu nr. 169/30.12.2009, revizuită în 2012 și 2015, cu valabilitate 31.12.2019.*

*a) proiectul intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la:*

*− punctul 10, lit.b): "proiecte de dezvoltare urbană, inclusiv construcția centrelor comerciale și a parcărilor auto";*

*− punctul 13, lit.a): "orice modificare sau extindere, altele decât cele prevăzute la pct. 22 din anexa 1, ale proiectelor prevăzute în anexa 1 sau în prezenta anexă, executate sau în curs de a fi executate";*

*b) prin proiect se propune schimbarea destinației spațiului unde este acum depozitul de materii prime, în SECȚIE PRODUCȚIE GRANULE RECICLATE, cu montarea unei linii de productie granule reciclate cu capacitate 1000 kg/h sau/si macinatura micronizata 800 kg/h.*

*Aceasta linie se amplaseaza in depozitul inchis de materii prime, pe pardoseala betonata,fara a afecta structura de rezistenta al halei.*

*Elementele principale ale liniei sunt: banda transportoare inclinata, moara MM 100/150 PR, banda transportoare orizont./inclinata, sistem magnet, sita rotationala, separator addy current 1, banda transportoare inclinata, moara umezire SML 60/145, spalare intensivă, buncar separare, uscare intensivă MTV- ST 15/12-T, uscare termica, separator addy current 2, tablou electric, statie ambalare big-bag, tratare apa, separare pe culori, micronizare Pallmann, linie de granulare, sector macinare deseuri.*

*Depozitarea materiilor prime se relochează în secțiile de producție, spațiile existente permit depozitarea unui stoc minim de lucru, iar surplusul se va depozita în alte magazii existente la fiecare secție de producție;*

*Granulele obținute din prelucrarea deșeurilor generate pe amoplasament și /sau colectate de la terți se vor comercializa ca produse finite și parțial reintroduse în ciclul de producție;c) asigurarea utilităților: nu este cazul.*

*Apele meteorice de pe toată suprafața betonată din incintă sunt dirijate, prin pantă asigurată din construcție, în gurile de scurgere, prin rețeaua internă de canalizare din incintă, apoi în canalul de desecare existent la limita amplasamentului și în emisar - râul Șieu.*

*Înainte de deversare, sunt trecute prin decantor separator de produse petroliere - pe amplasament sunt montate, în zone care să preia integral debitul apelor meteorice colectate, 2 separatoare, fiecare cu volum de 26 m3;*

*d) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase sau tehnologii care să inducă risc de accidente;*

*e) proiectul are efecte cumulative cu alte proiecte/construcții de același tip existente în zonă, dar efectul cumulat este nesemnificativ;*

*f) dintre resursele naturale se vor utiliza agregate naturale (nisip, pietriș, balast) în etapa de realizare a investiției;*

*g) la faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă, iar în perioada de funcționare, deșeuri de tip menajer, cu aceeași finalitate;*

*h) proiectul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*i) prin respectarea măsurilor preventive şi de protecţia factorilor de mediu, probabilitatea impactului asupra factorilor de mediu este redusă;*

*j) din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*k) pe parcursul derulării procedurii de mediu, anunțurile publice au fost mediatizate prin: afişare la sediul titularului și al Primăriei municipiului, publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat pe durata procedurii de emitere a actului de reglementare.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice – amplasament în afara ariilor naturale protejate;*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*4. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*5. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*6. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor;*

*7. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii;*

*8. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului atrage după sine suspendarea şi/sau anularea acestuia după caz,** **conform art.17, alin. (3) al OUG nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare. Pe durata suspendării, desfăşurarea lucrărilor de punere în aplicare a proiectului este interzisă.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odata cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc conditiile cerute de legislatia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAȚII,

biolog-chimist Sever Ioan ROMAN

ing. Marinela Suciu

ÎNTOCMIT,

ing. Georgeta Cosma